Bileam
Store norske leksikon,Religion og filosofi,Religioner og livssyn,Kristendom,Det gamle testamentet,Personer i Det gamle testamentet
Bileam er en bibelsk skikkelse. Ifølge fjerde Mosebok (kapittel 22–24) var Bileam en ikke-israelittisk seer som ble tilkalt av moabitterkongen Balak for å forbanne Israels stammer, men som istedet velsignet dem.
Tradisjonene om Bileam har tydeligvis vært meget viktige i Det gamle Israel og foreligger i flere, ulike versjoner, ikke bare i Det gamle testamentet og Tanakh, men også i Det nye testamentet og i den senere jødiske tradisjonen (for eksempel hos Filo og Josefus). Under utgravninger ved Tell Deir Alla i det nåværende Jordan ble det i 1967 funnet en innskrift fra cirka 700 f.Kr. som omtaler Bileam, Beors sønn, og som også har andre likheter med den bibelske Bileam-tradisjonen. Les mer i Store norske leksikon Det gamle testamentet Tanakh kristendom jødedom